Neuvoston asetus (ETY) N:o 2180/71, annettu 12 päivänä lokakuuta 1971, maito- ja maitotuotealalla sovellettavista yleisistä säännöistä hankintavaikeuksien ilmetessä



Virallinen lehti nro L 231 , 14/10/1971 s. 0001 - 0002

Suomenk. erityispainos Alue 3 Nide 4 s. 0038

Tanskank. erityispainos: Sarja I Alue 1971(III) s. 0745

Ruotsink. erityispainos Alue 3 Nide 4 s. 0038

Englannink. erityispainos: Sarja I Alue 1971(III) s. 0836

Kreikank. erityispainos: Luku 03 Nide 33 s. 0034

Espanjank. erityispainos: Luku 03 Nide 5 s. 0093

Portugalink. erityispainos: Luku 03 Nide 5 s. 0093



NEUVOSTON ASETUS (ETY) N:o 2180/71, annettu 12 päivänä lokakuuta 1971, maito- ja maitotuotealalla sovellettavista yleisistä säännöistä hankintavaikeuksien ilmetessä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1410/71(2), ja erityisesti sen 20 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 804/68 20 artiklan 1 kohdassa säädetään tarvittavien toimenpiteiden toteuttamisesta, kun yhden tai useamman koetuotteen vapaasti rajalla -hinta ylittää huomattavasti kynnyshinnan; tämä tilanne saattaa jatkua ja tästä syystä yhteisön markkinat häiriintyvät tai ovat vaarassa häiriintyä, näiden säännösten soveltamisen yleisten sääntöjen osalta olisi vahvistettava erityisesti perusteet vapaasti rajalla -hinnan huomattavalle kynnyshinnan ylittymisen toteamiselle ja tällaisen tilanteen mahdollisen jatkumisen arvioinnille, ja yhteisön markkinat saattavat häiriintyä tämän tilanteen seurauksena tai olla vaarassa häiriintyä, ja sen vuoksi on tarpeen taata maitotuotteiden riittävä tarjonta; tässä tarkoituksessa on mahdollista turvautua maksujen täydelliseen tai osittaiseen keskeyttämiseen ja vientiverojen kantoon, ON ANTANUT TÄMÄN ASETUKSEN: 1 artikla 1. Asetuksessa (ETY) N:o 804/68 tarkoitettu huomattava ylittyminen toteutuu, kun vapaasti rajalla -hinta ylittää kynnyshinnan vähintään 3 prosentilla. 2. Vapaasti rajalla -hinnan huomattava ylitys kynnyshintaan nähden saattaa jatkua, kun tarjonnan ja kysynnän välillä on epätasapaino ja kun tämä epätasapaino on vaarassa jatkua ottaen huomioon tuotannon ja markkinahintojen odotettavissa oleva kehitys. 3. Yhteisön markkinat häiriintyvät tai ovat vaarassa häiriintyä 1 ja 2 kohdassa tarkoitetun tilanteen vuoksi, kun hintojen korkea taso kansainvälisessä kaupassa: - rajoittaa maitotuotteiden tuontia yhteisöön tai - kannustaa maitotuotteiden vientiä yhteisöstä siten, että hankinta ei ole tai on vaarassa lakata olemasta turvattu yhteisössä. 2 artikla 1. Kun asetuksen (ETY) N:o 804/68 20 artiklan 1 kohdassa tarkoitetut edellytykset täyttyvät tämän asetuksen 1 artiklassa määriteltyjen perusteiden mukaisesti, maksujen täydellisestä tai osittaisesta keskeyttämisestä ja/tai vientiverojen kannosta voidaan päättää asetuksen (ETY) N:o 804/68 30 artiklassa säädetyn menettelyn mukaisesti. 2. Edellä 1 kohdassa tarkoitetut toimenpiteet voidaan toteuttaa usean asetuksen (ETY) N:o 804/68 1 artiklassa mainitun tuotteen osalta, kun markkinatilanne ja tuotteiden väliset suhteet sitä vaativat. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 12 päivänä lokakuuta 1971. Neuvoston puolesta Varapuheenjohtaja I. VIGLIANESI (1) EYVL N:o L 148, 28.6.1968, s. 13 (2) EYVL N:o L 148, 3.7.1971, s. 3